**ДО ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

от Николай Янев-общински съветник от съветническата група на ПП БСП за България

**Относно**: Прекратяване съществуването на обособената територия , обслужвана от „ВиК“ ООД Димитровград /Докладна записка от Гергана Кръстева – ОбС-10-317#1/13.01.2023 г./

Уважаеми госпожи и господа общински съветници,

На 26.01.2023 г. бе разгледана цитираната докладна записка във връзка с писмо на областния управител на област Хасково. Същността на предложението за решение-да се прекрати съществуването на обособената територия , обслужвана от „ВиК“ ООД Димитровград.

Констатациите, които бяха направени по време на проведения дебат основно бяха следните:

На 26.май 2016 г. Общински съвет взема принципно решение за присъединяване към АВиК на обособената територия, обслужвана от „Водоснабдяване и канализация „ ЕООД гр. Хасково.

Видно от искането на г-н Областния управител , към тогавашния момент , а и до сега не е гласувано решение да се прекрати съществуването на обособената територия , обслужвана от „ВиК“ ООД Димитровград.

През 2017 г. КЕВР с Решение №ПП 3/09.05.2017 г. спира административните производства по разглеждането на всички бизнес-планове , както и ценовите предложения на „ВиК“ ООД Димитровград.

Причината отново е цитирана в писмо на КЕВР с изх.№В-17-13-7/26.05.2021 г. -поради прекратяване на обособената територия на „ВиК“ ООД Димитровград.

Последиците от отказа за разглеждане и утвърждаване на нови ценови предложения, продиктуване от нарастващите цени на ел. енергия, горива, ФРЗ и т.н. доведоха до невъзможността „ВиК“ ООД Димитровград да обслужва своите задължения.

В резултат на натрупаните огромни задължения и намерението на един от кредиторите да обяви в несъстоятелност дружеството , респективно спиране на снабдяване му с ел. енергия а от там и спиране на водоснабдяването в общината последва НЕИЗБЕЖНО решение на ОбС Димитровград и „Водоснабдяване и канализация“ ЕООД гр. Хасково придоби „ВиК“ ООД Димитровград.

Впоследствие автоматично цената на водата в община Димитровград, въпреки декларираните намерения за законови промени , гарантиращи диференциация на цените се повиши последователно за кубик вода от 1.86. лв. до 3.52 лв. през април 2022 г. и до 4.76 лв. през м. ноември 2022 г. , т.е. изравниха се с цената на всички потребители от областта. Трябва да се отбележи и фактът, че при тия нива на цените , „ВиК“ ООД Димитровград би реализирало положителен финансов резултат в едногодишен аспект в размер на почти един милион лева, или в хипотеза на самостоятелно опериране „ВиК“ ООД Димитровград би формирало много по-ниски ценови нива за нашите съграждани.

Продължава сагата със задълбочаване на недомислията във ВиК сектора.

**Цитат от становище на НСОРБ** от 14.12.2022 г:

„за пореден път е заложено **като централен момент в закона предложението за задължително законово окрупняването на ВиК сектора, което е абсолютно неприемливо за местната власт.** В преходните години централната власт застъпваше твърдението, че окрупняването на ВиК сектора е политика, наложена на България от органите на Европейския съюз, преди всичко Европейската комисия. **След направени запитвания от страна на българските общини и български евродепутати се установи, че окрупняването и създаването на ВиК асоциации са политики, заложени от централите държавни органи на България и управляващите органи по оперативните програми при разработването им.** Така вече ясно се разбира, че окрупняването на ВиК сектора не е политика, която да ни е наложена „отвън”, а вътрешна политика (на МРРБ и Министерски съвет), която в годините се опитва да бъде наложена на българските общини.“

Същите констатации са направени в Докладна записка през 2016 г. от тогавашния общински съветник г-н Тодор Ташев - **ПРЕДИ 7 ГОДИНИ!!!**

Нещо повече, вижте цитат на **г-н Ташев** по темата: „Заплахата от страна на МРРБ е глупава и наивна. Тя граничи с наглост, която виждам ежедневно, но наглост, която се прикрива с просташкия аргумент: „Така казва Европа”. Европа не казва това. Търсената промяна е користна и в нито един аспект не защитава правата и интересите на гражданите на Община Димитровград, напротив, нанася ни само щети.

В **становището на НСОРБ** от 14.12.2022 г: –

https://www.namrb.org/bg/deynost/stanovishta/stanovishte-po-proekt-na-zakon-za-odosnabdyavaneto-i-kanalizatsiyata-zvik-ariant-septemvri-2022

категорично се посочва че:

**един съвременен рамков Закон за ВиК следва да отчита правото на различни форми на собственост и управление на активите, в съответствие с Конституцията и действащите закони в страната**

**предлаганото редуциране на броя на „обособените територии” не отчита реалностите в България и накърнява правото на собственост на общините**

**в страната има общински ВиК дружества, които независимо от трудностите съумяват да осигурят условия за устойчиво развитие на сектора, включващ опазване на населението, съхраняване на водата като природен ресурс и опазване на околната среда. Това са дружества, които са доказали с годините своята ефективност и предлагат на потребителите качествени услуги на социално приемлива цена. Тези общини независимо, че години наред са лишени от европейско финансиране, ежегодно влагат средства за поддръжка и развитие на мрежите, което подобрява услугата и намалява загубите на вода. В страната няма общинско ВиК дружество, което да е въвело режим на водоснабдяването. Ето защо вливането в един неефективен ВиК оператор с лошо финансово състояние, предоставящ недобри услуги само ще намали качеството на живот в консолидиралите се общини.**

В последното твърдение уважаеми колеги, всеки един от нас несъмнено е припознал и „ВиК” – Димитровград. Имаше интересен коментар за практиката в други европейски страни – че в Париж, Берлин и Виена ВиК дружествата са дори със 100 % общинска собственост.

През м. юли 2021 г. писмо със своя позиция, в което определя работата на ВиК – Хасково като безхаберна, изпрати до медиите областният управител Минко Ангелов.

Цитат от писмото: „За мен дружеството се управлява слабо години наред“, казва областният управител. Той посочва, че само за 2019 година загубата е почти 1 400 000 лева. В същата година дружеството сключва договор за банков заем на стойност 3 000 000 лв. и завършва годината със общи задължения от заеми 4 243 000 лв., както и задължения към доставчици за малко над 1 500 000 лв.

В края на 2020 година тези задължения към доставчици нарастват до 1 900 000 лв., като само тези за ток са 1 200 000 лева. Към същия период задълженията към МОСВ (Басейнова дирекция) за такса водопозлване и заустване са малко над 900 000 лева, а вземанията от клиенти надхвърлят 2 000 000 лева, се казва още в писмото на Минко Ангелов.

А сега каква е ситуацията? Подобрява се или влошава? Какво да очакваме?

Защо си позволих и да посоча горните цитати?

Ситуацията след положеното начало на края на „ВиК” – Димитровград през 2016 г., с умишлено манипулативни и лъжливи твърдения , продължено с откази след тази година на КЕВР да актуализира исканите ценови предложения , довели до изпадането му в неплатежоспособност е възможно да бъде променена , ако се докаже ,че де юре непрехвърлената ОБОСОБЕНА ТЕРИТОРИЯ може да е разковничето не само за търсене на **пропуснати ползи и нанесени вреди** от нашата Община, а и като хипотеза за **възвръщане на статуквото на „ВиК” – Димитровград.** Още повече, че бленуваните „безвъзмездни“ финансирания просто не са такива. Услужливо не е коментирано, че те влизат във формулата за определяне на нивата на цените ,заедно с лихвите за следващи периоди. И при необходимост от около 700 000 000 лева за сектора инвестиции за обл. Хасково можем да си представим следващите нови цени.

Убеден съм, че изразявам общата тревога на всички ни относно ситуацията във ВиК сектора и бъдещите очаквани проблеми .

На основание ЗМСМА чл.21, ал.1 т. 24 / Общинският съвет упражнява текущ и последващ контрол върху изпълнението на приетите от него актове/ ,предлагам следните

Решения:

1. Възлага на Кмета на Община Димитровград всички дейности за извършване на проверка относно това, законосъобразни и целесъобразни ли са били отказите на КЕВР след 2016 г. за отхвърляне на Бизнес плановете на „ВиК“ ООД Димитровград с мотива, че същото няма обособена територия.
2. Резултатите от проверката да се докладват пред Общинския съвет за вземане на съответни решения.
3. Възлага на Кмета на Община Димитровград да отстоява позициите , изразени от НСОРБ от 14.12.2022 , и като в новия закон се предвиди възможност за **императивно** напускане от създадените Асоциации по ВиК при доказана системна финансова, техническа , мениджърска невъзможност да бъдат управлявани адекватно и влошаване на качеството на услугите в сектора по решение на съответния Об.С.

С уважение,

Николай Янев-общински съветник